**TEENUSTE OSUTAMISE LEPING**

*hilisemal digitaalallkirja kuupäeval*

**Kunda Sadam** **AS** (edaspidi: **KS**), registrikood 14466191, aadressiga Uus-Sadama tee 2, Kunda linna, Viru-Nigula vald, 44109, Lääne-Viru maakond, mille esindajana tegutseb põhikirja alusel juhatuse liige Daimar Truija, ühelt poolt ja

**Riigimetsa Majandamise Keskus** (edaspidi: **Klient**), registrikood 70004459, aadressiga Mõisa/3, Sagadi küla, Haljala vald, 45403 Lääne-Viru maakond, mille esindajana tegutseb põhimääruse alusel puiduturustusosakonna juhataja Esko Oras, teiselt poolt (edaspidi koos ja eraldi ka vastavalt **Pooled** ja **Pool**),

sõlmisid käesoleva lepingu, edaspidi **Leping**, riigihanke „Lasti käitlemise teenused (laadimine) Kunda sadamas“ (viitenumber 289014) alusel alljärgnevas:

1. **Lepingu objekt**

Leping reglementeerib Poolte vastastikuseid suhteid, kohustusi ja vastutust, mis tekivad Kliendi omandis oleva eksporditava ümarpuidu (edaspidi: **Kaup**) laadimisel läbi Kunda sadama (edaspidi: **Sadam**).

1. **Lepingupoolte kohustused**
   1. KS kohustub:
2. korraldama Kauba laevadele laadimise Sadamas;
3. teostama Kauba laevadele laadimise Sadama poolt ametlikult reglementeeritud aegadel;
4. hoolitsema kai töötsooni, laadimispiirkonna, sadamatehnika ja muude abiseadmete korrasoleku eest;
5. tagama Kauba laadimise kiiruseks minimaalselt 150 kuupmeetrit/tunnis SSINC tingimusel, et Kauba ettevedu autotranspordiga võimaldab katkematut laadimisprotsessi;
6. osutama võimalusel muid teenuseid Kliendi tellimuse alusel. Täiendavate teenuste osutamise tasus lepitakse eraldi kokku või lähtutakse sisseostetavate teenuste hindadest.
7. esitama iga aasta jaanuaris jooksva aasta teenuse hinna, mis ei ole kallim kui KS avalikus hinnakirjas olev sama teenuse hind.
   1. Klient kohustub:
8. korraldama autotranspordiga Kauba õigeaegse laadimiskaile kohaleveo;
9. tasuma KS poolt osutatud teenuste eest vastavalt Lepingu tingimustele;
10. kooskõlastama kirjalikult KS’ga laevade laadimise graafikud ning muudatustest teavitama KS’i vähemalt 24 tundi enne laeva laadimise algust;
11. vastutama kõikide nõutavate dokumentide ja lubade õigeaegse ning korrektse vormistamise eest vastavalt Eesti Vabariigis kehtivatele õigusaktidele ja Sadama eeskirjadele;
12. **Tasumise kord**

3.1 Klient tasub KS’le teostatud laadimisteenuste eest ühe kuupmeetri Kauba käitlemise kohta põhimõttel kai-laev või auto-laev 2,80 (kaks eurot ja kaheksakümmend senti) EUR/m3, millele lisandub õigusaktidega ettenähtud käibemaks.

Juhul, kui Klient tellib KS’ilt ümarpuidu käitlemise põhimõttel laoplats-laev, tasub Klient teenuste eest 5,46 (viis eurot ja nelikümmend kuus senti) EUR/m3, millele lisandub õigusaktidega ettenähtud käibemaks. Laoplats-laev hind sisaldab ümarpuidu autodelt mahalaadimist Sadama vahetus läheduses asuval KS laoplatsil koos virnastamisega (0,94 EUR/m³), laeva laadimisel ümarpuidu laadimist laoplatsilt autodele ja vedu Sadama kaile (1,72 EUR/m³) ja laadimist laeva (2,80 EUR/m³), millele lisandub õigusaktidega ettenähtud käibemaks.

Juhul, kui Klient tellib KS’lt Sadama vahetus läheduses asuva laoplatsi rentimise, tasub Klient renti 0,50 (null eurot ja viiskümmend senti) EUR/m²/kuus, millele lisandub õigusaktidega ettenähtud käibemaks. Laoplatsi suurus ja rentimise periood kooskõlastatakse iga kord poolte vahel.

Juhul kui Klient tellib KS’lt materjalikäitlusmasina kasutamise, tasub Klient renti 77,00 (seitsekümmend seitse eurot ja null senti) EUR/tund ja frontaallaaduri kasutamise korral 57,00 (viiskümmend seitse eurot ja null senti) EUR/tund, millele lisandub õigusaktidega ettenähtud käibemaks, sealjuures on minimaalne kogus 1 (üks) tund ja aeg hakkab lugema Kunda sadama väravast väljumise hetkest.

Juhul kui Klient tellib KS’lt kaupade kaalumise Kunda sadamas asuva autokaaluga, tasub Klient teenuse eest 0,10 (null eurot ja kümme senti) EUR/tonn, millele lisandub õigusaktidega ettenähtud käibemaks.

Juhul, kui Klient tellib KS’lt ümarpuidu käitlemise põhimõttel laoplats-laev RMK-Malla laoplatsil, tasub Klient teenuste eest 5,46 (viis eurot ja nelikümmend kuus senti) EUR/m3, millele lisandub materjalikäitlusmasina transport Sadamast laoplatsile 1900 (üks tuhat üheksasada) EUR/kord ühe (1) masina eest või 3050 (kolm tuhat viiskümmend) EUR/kord kahe (2) masina eest. Eeltoodud hindadele lisandub õigusaktidega ettenähtud käibemaks. Hind sisaldab KS laadimistehnika transporti RMK-Malla platsi ja tagasi, ümarpuidu laadimist RMK-Malla laoplatsilt autodele, vedu Sadama kaile ja laadimist laeva.

Juhul, kui Klient tellib KS’lt RMK-Malla laoplatsil ümarpuidu mahalaadimist autodelt koos virnastamisega lattu, tasub Klient teenuse eest 0,94 (null eurot ja üheksakümmend kaks senti) EUR/m3, millele lisandub materjalikäitlusmasina transport 1900 (üks tuhat üheksasada) EUR/kord ühe (1) masina eest või 3050 (kolm tuhat viiskümmend) EUR/kord kahe (2) masina eest, millele lisandub õigusaktidega ettenähtud käibemaks.

3.2Teenusarve koostamise alusekson kaubadokumentides (*Cargo Manifest*) toodud Kauba kogused. KS esitab Kliendile arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>

3.3Kõik KS poolt esitatud arved kuuluvad tasumisele 15 (viieteist) päeva jooksul alates arve väljastamise kuupäevast. Laeva lastimise lõpetamine fikseeritakse laeva töötlemiseks kulunud faktilise aja aruandes (*Statement of Facts*).

3.4 Juhul, kui Klient ei ole tasunud arvet maksetähtpäevaks on KS’l õigus nõuda ja Kliendil on kohustus tasuda viivitusintressi 0,1% tähtaegselt tasumata summalt igas viivitatud kalendripäevas. Tähtaja ületanud võlgnevuse korral on KS’l õigus osutada Kliendile teenuseid üksnes ettemaksu alusel.

1. **Vastutus ja vaidluste lahendamine**

4.1 Pooled hüvitavad teineteisele kõik kahjud, mis tulenevad Lepingu rikkumisest või mittenõuetekohasest täitmisest.

4.2 Pooled vabanevad vastutusest, kui Lepingu mittekohane täitmine on tingitud vääramatust jõust (nagu teatavate õigusaktide vastuvõtmine, streigid, loodusjõudude mõju jms.). Nimetatud asjaolude kestusel üle saja kaheksakümne (180) päeva ei ole Pooltel õigust nõuda tekitatud kahju hüvitamist ning mõlemal poolel on õigus Leping ühepoolselt lõpetada, teatades sellest koheselt kirjalikus vormis teisele poolele. Pool, kes soovib tugineda vääramatu jõu asjaolule, peab esitama teisele poolele vääramatu jõu olemasolu ja kestuse kohta Eesti Kaubandus-Tööstuskoja vastava õiendi.

4.3 Pooled lahendavad Lepingust tulenevad erimeelsused läbirääkimiste teel. Kokkuleppe mittesaavutamisel lahendatakse vaidlus Harju Maakohtus.

1. **Üldsätted**

5.1 Lepingu täitmisel juhinduvad Pooled Eesti Vabariigi õigusaktidest ja headest äritavadest, sh tavadest, mis kujunevad välja Poolte koostöö käigus

5.2 Pooled kohustuvad teineteist koheselt vastastikku kirjalikus vormis informeerima registriandmete muutustest, äriühingu ümberkujundamisest, jagunemisest või lõpetamisest, pankroti- või likvideerimismenetluse algatamisest. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

* 1. Poolte esindajad kinnitavad Lepingule allakirjutamisega, et nende volitused on kehtivad, neid ole tagasi kutsutud või nende volitusi muul viisil piiratud ning et neil on kõik õigused sõlmida vastaspoolega Leping selles toodud tingimustel. Samuti seda, et nad on Lepinguga tutvunud, nad on sellest aru saanud, see vastab nende tegelikule tahtele ning nad on nõus Lepingut täitma.

5.4 Leping ja selle lisad on konfidentsiaalsed ja kuuluvad avaldamisele kolmandatele (seadusega mitteõigustatud) isikutele üksnes Poolte eelneval kirjalikul nõusolekul.

5.5 Leping jõustub tingimusel, et KS on saanud Kliendi poolt digitaalselt allkirjastatud Lepingu tagasi hiljemalt ühe (1) tööpäeva jooksul Lepingu digitaalsest allkirjastamisest KS poolt. Leping kehtib kuni 31.01.2029. a.

**6. Poolte rekvisiidid**

Kunda Sadam AS Riigimetsa Majandamise Keskus

Registrikood 14466191 Registrikood 70004459

Uus-Sadama tee 2, Kunda linn Mõisa/3, Sagadi küla, Haljala vald,

Viru-Nigula vald 45403 Lääne-Viru maakond

44109 Lääne-Viru maakond

Tel 322 9955 Tel 676 7500

info@kundasadam.ee [rmk@rmk.ee](mailto:rmk@rmk.ee)

/allkirjastatud digitaalselt/ /allkirjastatud digitaalselt/

Daimar Truija Esko Oras

juhatuse liige puiduturustusosakonna juhataja